O Parque Nacional d'o Teide (en castellán Parque Nacional del Teide) ye un espacio protechito de 18.900 ha de superficie situato en a zona central d'a isla de Tenerife, en as Islas Canarias. Ye o parque nacional más antigo d'as Islas Canarias y o tercero d'Espanya, declarato como tal o 22 de chinero de 1954, dimpués que se declarasen os parques d'os Picos d'Europa y Ordesa y d'as Tres Serols. En 2007 estió declarato Patrimonio d'a Humanidat por l'UNESCO.